Karel Konrád (kňaz)

Karel Konrád (* 25. november 1842, České Budějovice – † 3. november 1894, Praha) bol český katolícky kňaz, redemptorista, odborný publicista a historik zaoberajúci sa predovšetkým históriou českej duchovnej hudby.

V rokoch 1870 – 1893 bol katechéta na gymnáziu v Tábore, zároveň bol biskupský notár. Založil v Tábore Cyrilskou jednotu. Na sklonku života sa presídlil do Prahy, kde ďalej učil ako katechéta na gymnáziách. Tam tiež zomrel.

Napísal veľký počet štúdií a článkov o chorále, o cirkevných skladbách, najmä o starej českej duchovnej piesni. Jeho najvýznamnejším dielom sú Dějiny posvátného zpěvu staročeského, okrem toho bol autorom učebnice liturgie pre nižšie triedy stredných škôl.

Referencie 

Redemptoristi
Českí rímskokatolícki kňazi
Českí publicisti
Českí historici
Cirkevní historici
Českí pedagógovia
Osobnosti z Českých Budějovíc